ADB ໃຫ້ເງິນສະໜັບສະໜຸນ ການສ້າງເຂື່ອນໄຟຟ້າ ທີ່ລາວ
ທະນາຄານພັດທະນາເອເຊຍ ໃຫ້ເງິນຫລາຍກວ່າ 450 ລ້ານໂດລາ ສ້າງເຂື່ອນໄຟຟ້າ ໃນລໍານໍ້າງື່ມ ທາງພາກເໜືອຂອງລາວ.
ທະນາຄານພັດທະນາເອເຊຍຫລື ADB ປະກາດໃຫ້ເງິນສະໜັບສະໜຸນ ມູນຄ່າຫລາຍ ກວ່າ 450 ລ້ານໂດລາ ສໍາລັບໂຄງການສ້າງເຂື່ອນໄຟຟ້າພະລັງນໍ້າແຫ່ງນຶ່ງ ໃນລາວ ທະນາຄານພັດທະນາເອເຊຍແຈ້ງໃຫ້ຮູ້ໃນວັນພະຫັດມື້ນີ້ວ່າ ໂຄງການດັ່ງກ່າວຈະນຳ ລາຍຮັບຫຼາຍກວ່າ 770 ລ້ານໂດລາມາໃຫ້ລາວຊຶ່ງເປັນປະເທດທຸກຈົນ ໂດຍຈະແຍກ ລາຍຮັບທີ່ວ່ານີ້ໄວ້ສໍາລັບການລົດຜ່ອນຄວາມທຸກຈົນລົງ ແລະໂຄງການປົກປ້ອງສິ່ງ ແວດລ້ອມຕ່າງໆ ເຂື່ອນໄຟຟ້າທີ່ມີຄວາມສູງ 220 ແມັດນີ້ຈະສ້າງຂຶ້ນໃນລໍາແມ່ນ້ຳງື່ມໃນພາກເໜືອຂອງ ລາວ ໂດຍຈະກໍ່ໃຫ້ເກີດອ່າງເກັບນໍ້າໃນພື້ນທີ່ 27 5 ກິໂລແມັດມົນທົນ ທະນາຄານດັ່ງ ກ່າວເວົ້າວ່າ ປະຊາຊົນຈໍານວນ 144 ຄອບຄົວເຮືອນຈະຖືກຍົກຍ້າຍໃຫ້ໄປຕັ້ງຖິ່ນຖານ ຢູ່ບ່ອນອື່ນແລະມອບໜັງສືກໍາມະສິດເປັນເຈົ້າຂອງບ້ານເຮືອນແລະທີ່ດິນປູກຝັງໃຫ້ເຂົາ ເຈົ້າ ທະນາຄານ ADB ກ່າວວ່າ ພະລັງໄຟຟ້າທີ່ຈະຜະລິດຈາກເຂື່ອນດັ່ງກ່າວຈະຂາຍໃຫ້ ໄທ ປະເທດເພື່ອນບ້ານ ບ່ອນທີ່ໃນປັດຈຸບັນນີ້ໃຊ້ເຊື້ອໄຟທີ່ມາຈາກຊາກພື້ນແລະສັດ ເນົ່າເປື່ອຍໃຕ້ດິນເທົ່ານັ້ນ ແລະກ່າວຕື່ມວ່າໂຄງການດັ່ງກ່າວຈະຊ່ອຍໄທບໍ່ໃຫ້ສົ່ງຄວັນ carbon dioxide ໃນປະລິມານ 1 ລ້ານຕັນຂຶ້ນສູ່ບັນຍາກາດໃນແຕ່ລະປີ ຊຶ່ງເທົ່າກັນ ກັບເອົາລົດອອກຈາກທ້ອງຖະໜົນ 175 ພັນຄັນ ທະນາຄານແຫ່ງນີ້ເວົ້າຕື່ມວ່າ ມາດຕະການຮັກສາສິ່ງແວດລ້ອມແລະດ້ານສັງຄົມ ຢ່າງເຄັ່ງຄັດນັ້ນ ຈະເຮັດໃຫ້ໂຄງການນີ້ມີຜົນກະທົບຕໍ່ສະພາບແວດລ້ອມແລະສັງຄົມ ໜ້ອຍລົງ ແລະເຫັນວ່າ ພວກປະຊາຊົນທີ່ໄດ້ຮັບຜົນກະທົບໂດຍຕົງນັ້ນ ກັບຈະໄດ້ ຮັບຊີວິດການເປັນຢູ່ທີ່ດີຂຶ້ນກວ່າໃນປັດຈຸບັນນີ້